The Beatles (czyt. "De Bityls") to bōła brytyjsko muzyczno skupina ze Liverpoolu, podug wiynkszoście notōw nojzocniyjszy a nojsrogszy we gyszichcie, kery fōngowoł ôd 1960 (kej The Quarry Men ôd 1957) do 1970. Skłod. Zac zespōła we kerym ôdńōs uōn sukces: John Lennon – gitara, śpiyw Paul McCartney – gitara basowo, śpiyw George Harrison – gitara, śpiyw Ringo Starr – szlagcojg, śpiyw Piyrwy we zespole: Stuart Sutcliffe – basgitara Pete Best – szlagcojg Ansamblowo gyszichta. Zespōł napoczynoł ôd wystympōw we liverpoolskym ferajnie The Cavern. Autorstwo jejigo miana je przipisowane Lennonowi a Sutcliffeowi. Za namowōm menadżyra, Briana Epsteina zespōł zmiyńōł swōj ôbroz a lajermōny ôblykli sie we ancugi. W uōny czas podpisali kōntrakt ze wytwōrńōm EMI. Jejich piyrszy albōm, Please Please Me, wypuszczōny ôstoł 11 lutygo 1963. Na jejich kōncertach zaczyno dołazić do scynōw grupowyj histeryje, czymu dane ôstoło miano "Beatlemanijo". Lajergyszeft USA grupa zrobiōła rok niyskorzi, pieśniczkōm "I Want To Hold Your Hand". We aprilu 1964 piyńć piyrszych placōw za rajōm na liście Billboardu zajyny szlagry The Beatles. Aże do dzisioj żodyn zespōł niy powtōrzōł tygo ôśōngniyńcio. We rokach 1965-1966 zespōł dozdrzoł lajerowo, a jygo teksta stały sie uwożniyjsze. Skiż zapatrzyno sie na Harrisonowo lajera indyjsko we nograniach pokozały sie exotiszinsztrumynta. 6 siyrpnia 1965 ôdbōła sie prymiera singla "Yesterday", kero je jydnōm ze nojczyńści puszczanych we radijoku a nojczyńści coverowanōm piōsynkōm we historyji. Ku gyszichcie przeloz tyż kōncert 15 siyrpnio 1965 na stadijōniy She Stadium we Nowym Jorku, na kery przilazło 55 600 jejich fanōw. 26 października 1965 człōnki zespoła erbły ôd krōlowy Hażbiyty II Ôrder Imperyjōm Brytyjskigo. We roku 1966 John Lennon pedzioł we jydnym ze wywiadōw, co "Beatlesi sōm barzi popularni kej Jezus Kristus". Ta wyrwano ze kōnteksta wypowiydź stała sie powodym polynio jejich platōw, a sprawa stoła sie fest uwożno, kej Ku-Klux-Klan zapedzioł "zajōńć sie problyjmōm". Ôstatni kōncert grupa doła 29 siyrpnio, a ôdtōnd zajōna sie ino sztudyjowōm robotōm. Plata "Sgt. Peppers Lonely Hearts Club Band", wydano 1 czyrwca 1967 je uznowano za prekursorsko lo zorty progresivrocka. Dolsze zdorzyniy, to piyrszo transmisyjo satylitowo na cołkej ziymii, we keryj wystōmpiōły tyż Beatlesi. Pokozali wtyczos piōsynka "All You Need Is Love", kero niyskorzi stoła sie hymnym hippisowskigo gmyra. Anfangym rozlecynio sie grupy bōła śmiyrć jeji menadżyra, skupina niy umioa sōm dać se rada we lajergyszefcie. Człōnkowie pohatruśōły sie ô to, fto mo być nowym menadyrym. Po prowdzie, kōńcym trwnio zespołu bōo ôdyńście Johna Lennona we wrześniu 1969, nale ôficjalniy podowo sie datōm 10 kwytnia 1970, kej ze grupy poszoł Paul McCartney. "Please Please Me" - 1963 "With the Beatles" - 1963 "A Hard Days Night" - 1964 "Beatles for Sale" - 1964 "Help!" - 1965 "Rubber Soul" - 1965 "Revolver" - 1966 "Sgt. Peppers Lonely Hearts Club Band" - 1967 "Magical Mystery Tour" - 1967 "The Beatles" (podwōjny LP) – 1968 "Yellow Submarine" - 1969 "Abbey Road" - 1969 "Let It Be" - 1970 Ôficyjolna neczajta The Beatles Creative Commons: The Beatles